170.400 - Lescha davart la relaziun da lavur da las collavuraturas e dals collavuraturs dal chantun Grischun (lescha dal persunal, LP)    170.400   Lescha davart la relaziun da lavur da las collavuraturas e  dals collavuraturs dal chantun Grischun (lescha dal  persunal, LP)  dals 14-06-2006 (versiun dals 01-01-2023)  Il cussegl grond dal chantun Grischun1),  sa basond sin ils art. 31 e 50 da la constituziun chantunala2), suenter avair gì invista da la missiva da la regenza dals 7 da mars 20063),  concluda:  1. Disposiziuns generalas  Art.  1 Politica da persunal 1 Il chantun ed ils instituts ch'èn suttamess a questa lescha concepeschan lur politica  da  persunal  uschia,  che  lur  incumbensas  pon  adina  vegnir  ademplidas  en  moda  economica,  a  temp  e  cun  la  qualitad  necessaria  sco  er  tegnend  quint  da  la   responsabladad en la  famiglia  ed en la  societad e  resguardond l'egualitad da las  schanzas. * 2 Per quest intent vegnan las collavuraturas ed ils collavuraturs engaschads tant en  moda adequata sco er en moda economicamain e socialmain responsabla; i vegnan  prendidas las mesiras necessarias ed adattadas per quest intent.  Art.  2 Definiziun legala da la designaziun "chantun" 1 La  designaziun  "chantun"  en  questa  lescha  sa  referescha  a  tut  las  ulteriuras  patrunas ed a tut ils ulteriurs patruns tenor l'artitgel 3 alinea 2 literas a e b, sch'i na  resulta nagut auter or dal senn da questa lescha.  1) PCG 2005/2006, 1299 2) DG 110.100 3) pagina 1989 * tabellas da las modificaziuns a la fin dal relasch    1   https://www.gr-lex.gr.ch/data/110.100/rm   170.400    Art.  3 Object e champ d'applicaziun 1 Questa lescha regla la relaziun da lavur da las collavuraturas e dals collavuraturs da  l'administraziun chantunala. * 2 Ella vala plinavant per las collavuraturas e per ils collavuraturs: a) dals instituts chantunals autonoms; b) * da las dretgiras e da las autoritads da mediaziun. 3 Las  collavuraturas  ed  ils  collavuraturs  da  la  banca  chantunala  grischuna  èn  exceptads dal champ d'applicaziun da questa lescha. 4 Collavuraturas e collavuraturs en uffizi accessoric lavuran ordaifer l'organisaziun  da l'administraziun pli stretga. Ellas ed els vegnan designads sco talas e sco tals tras  la lescha, tras la regenza u tras las dretgiras. *  Art.  4 Dretg subsidiar e dretg divergent 1 Sch'i na po betg vegnir prendida ina prescripziun or da questa lescha u or da sias  disposiziuns  executivas,  valan  cumplementarmain  las  disposiziuns  dal  dretg  d'obligaziuns1). 2 … *  2. Cumenzament e finiziun da las relaziuns da lavur  Art.  5 Publicaziun da las plazzas 1 Plazzas libras ston per regla vegnir publitgadas. 2 La regenza decida, en tge cas ch'i po vegnir renunzià ad ina publicaziun uffiziala.  Art.  6 Contract da lavur e durada limitada * 1 Las relaziuns da lavur vegnan constituidas cun in contract da lavur da dretg public  en scrit. * 2 Sch'i  èn  avant  maun  motivs  objectivs  suffizients,  en  spezial  per  in  project  da  durada limitada, pon vegnir fixadas relaziuns da lavur da durada limitada. *  Art.  7 Temp d'emprova 1 Il temp d'emprova dura 3 mais. Per tschertas funcziuns po la Regenza fixar temps  d'emprova fin 6 mais. * 2 Cunzunt  sche  las  prestaziuns  u  il  cumportament  na  persvadan  betg,  po  vegnir  concludida ina prolungaziun unica dal temp d'emprova fin al dubel da la durada. * 3 … * 4 Per relaziuns da lavur ch'èn limitadas a main che 1 onn poi vegnir fixà in temp  d'emprova pli curt u vegnir desistì dal temp d'emprova. *  1) CS 220  2    http://db.clex.ch/link/Bund/220/rm    170.400   Art.  8 Termins e datas da disditga * 1 La relaziun da lavur po vegnir disditga per la fin d'in mais, observond ils suandants  termins: * a) * 3 mais, suenter il temp d'emprova; b) * 4 mais, a partir dal 10. onn da servetsch; c) * 6 mais, per ils caders superiurs. 2 Durant  il  temp d'emprova  po  la  relaziun  da  lavur  vegnir  disditga  da  tut  temp  observond in termin da 7 dis. * 2bis Per las persunas d'instrucziun da las scolas chantunalas sco er per las inspecturas  ed ils inspecturs da scola pon vegnir fixads auters termins ed autras datas da disditga  en las disposiziuns executivas. * 3 Per relaziuns da lavur ch'èn limitadas a main che 1 onn poi vegnir fixà in termin da  disditga pli curt. * 4 L'autra part contrahenta po acceptar ina disditga che n'observa betg il termin u la   data. *  Art.  9 Desditga ordinaria tras il chantun 1 La desditga tras il chantun premetta in motiv objectiv suffizient. 2 Motivs objectivs suffizients èn spezialmain: a) prestaziuns insuffizientas u in cumportament nuncuntentaivel; b) la violaziun d'obligaziuns legalas u fixadas; c) la mancanza da la qualificaziun u la perdita respectivamain l'inadempliment    da cundiziuns d'engaschament legalas u fixadas; d) l'aboliziun d'ina plazza per motivs da manaschi u per motivs economics.  Art.  10 Desditga immediata 1 Per in motiv impurtant po la relaziun da lavur vegnir disditga immediatamain da tut  temp dad omaduas parts contrahentas. * 2 Relevant è mintga motiv che renda insupportabel per la part contrahenta desdenta  da cuntinuar cun la relaziun da lavur.  Art.  11 Transfurmaziun da la relaziun da lavur 1 Sch'ina  part  contrahenta  n'accepta  betg  ina  transfurmaziun  raschunaivla  ed  objectivamain giustifitgada da las cundiziuns da lavur ch'è vegnida purschida da la  cuntrapart, po la cuntrapart desdir la relaziun da lavur observond ils termins. Fin a la   fin  da  la  relaziun  da  lavur  valan  en  quest  cas  las  cundiziuns  d'engaschament  vertentas.   3     170.400    Art.  12 Consequenzas en cas d'ina desditga abusiva u nungiustifitgada 1 En cas d'ina desditga abusiva u nungiustifitgada en il senn dal dretg d'obligaziuns1)  u  da  l'artitgel 9 alinea 2  importa  l'indemnisaziun  maximalmain  dudesch  salaris  mensils.  Art.  13 Contract d'annullaziun 1 Cun in contract d'annullaziun en scrit pon relaziuns da lavur vegnir annulladas da   tut temp. *  Art.  14 Dispensaziun da la prestaziun da lavur 1 Sche la relaziun da lavur vegn schliada tenor las disposiziuns dals artitgels  9 e 13 e  sch'igl èn avant maun interess publics, decida l'instanza d'engaschament davart ina  dispensaziun da la prestaziun da lavur e davart il pajament cumplain u parzial dal  salari.  Art.  15 Pensiunament * 1 La  relaziun  da  lavur  finescha  l'ultim  di  dal  mais  che  la  collavuratura  u  il   collavuratur  cumplenescha  65 onns.  Las  relaziuns  da  lavur  da  las  persunas  d'instrucziun da las scolas chantunalas sco er da las inspecturas e dals inspecturs da  scola  fineschan  l'ultim  di  da  l'ultim  mais  dal  semester  da  scola  ch'ellas  ed  els  cumpleneschan 65 onns. * 2 La regenza po ordinar in pensiunament anticipà, sch'igl exista in interess public   d'occupar ina plazza da nov. Ella fixescha l'indemnisaziun tenor las disposiziuns da  l'artitgel 17. 3 Las collavuraturas ed ils collavuraturs pon sa laschar pensiunar cumplainamain u  parzialmain il pli baud per la fin dal mais ch'ellas ed els cumpleneschan 60 onns. In   pensiunament anticipà a partir da 62 onns po vegnir sustegnì finanzialmain cun ina  contribuziun ad ina renta transitorica da la AVS. La Regenza regla ils detagls, en  spezial in eventual dretg da prestaziun e l'autezza da la contribuziun. La regulaziun  transitorica sa drizza tenor l'artitgel 72a da questa lescha. * 4 Suenter la data tenor l'alinea 1 po la relaziun da lavur vegnir cuntinuada durant in  temp limità. *  Art.  16 Adattaziun u terminaziun per motivs da sanadad * 1 Sin dumonda da la collavuratura u dal collavuratur ed a norma da l'incapacitad da   lavurar ch'è vegnida constatada en ina procedura da l'uffizi da la AI cumpetent, vegn  adattada la dimensiun u il cuntegn da la lavur u vegn la relaziun da lavur terminada   cumplainamain u parzialmain. *  1) CS 220  4    http://db.clex.ch/link/Bund/220/rm    170.400   2 En  cas  da  collavuraturas  e  collavuraturs  ch'èn  impedids  cumplainamain  u  parzialmain  da  lavurar  per  motivs  da  sanadad  durant  almain  12 mais  e  ch'èn  previsiblamain inabels da lavurar durant almain 6 ulteriurs mais, po la dimensiun u il  cuntegn  da  la  lavur  vegnir  adattà  correspundentamain  u  po  la  relaziun da lavur  vegnir disditga. * 3 La Regenza regla ils detagls, en spezial: * a) la data, per la quala la dimensiun u il cuntegn da la lavur vegn adattà u la   relaziun da lavur vegn terminada tenor l'alinea 1; b) las cumpetenzas, la furma e la procedura per adattaziuns e per disditgas tenor   l'alinea 1 e l'alinea 2.  Art.  17 Aboliziun d'ina plazza 1 Sch'ina plazza vegn abolida per motivs economics u per motivs da manaschi, senza  ch'i  possia  vegnir  purschida  a  la  collavuratura  u  al  collavuratur  in'autra  plazza   raschunaivla u senza ch'ina rescolaziun cun custs raschunaivels pussibiliteschia ina  cuntinuaziun da l'engaschament, vegn pajada ina indemnisaziun adequata, sche: a) la relaziun da lavur ha durà almain diesch onns e per regla senza interrupziun;   u b) la collavuratura u il collavuratur ha cumplenì il 40avel onn da vegliadetgna il   mument da la finiziun da la relaziun da lavur e n'ha betg dapli che 63 onns; u c) la collavuratura u il collavuratur sto ademplir obligaziuns da sustegn. 2 La regenza regla l'autezza da l'indemnisaziun. 3 L'indemnisaziun importa per regla maximalmain dudesch salaris mensils inclusiv  ils  supplements  da  funcziun  tenor  l'artitgel 26.  En  cas  da  collavuraturas  e  da  collavuraturs  cun  in  pensum variabel  è  decisiva  la  media  dal  salari  dals  ultims  tschintg onns.  3. Dretgs da las collavuraturas e dals collavuraturs  3.1. SALARISAZIUN  Art.  18 Classas da salari, salari fundamental 1 I dat 28 classas da salari. 1 è la classa da salari la pli bassa, 28 la pli auta. 2 Il salari  annual minimal inclusiv il 13avel salari  mensil da la classa da salari 1  importa var 36 000 francs,  quel da la classa da salari  28 var 154 000 francs.  La  differenza d'ina classa da salari a l'autra importa 5 fin 6 pertschient. * 3 En mintga classa da salari datti ina differenza da 42 pertschient tranter il minimum  ed il maximum.   5     170.400    4 Las tariffas tenor l'alinea 2 correspundan al stadi da l'index naziunal dals pretschs  da consum da 102,4 puncts (index da basa dal december 2005) e furman il salari   fundamental. * 5 La  regenza  fixescha  il  salari  minimal.  En  las  classas  da  salari  inferiuras   divergescha quel dal minimum vers ensi, sche quai è inditgà per motivs sociopolitics   u sche quai serva a garantir  l'existenza da las collavuraturas e dals collavuraturs   pertutgads.  Art.  19 Preventiv * 1 Cun ils preventivs fixescha il cussegl grond ils meds finanzials necessaris per la  cumpensaziun da chareschia  sco  er  per  ils  svilups  individuals  dals  salaris  e  per   l'administraziun da las plazzas. * 2 Cun  fixar  ils  meds  finanzials  per  ils  svilups  individuals  dals  salaris  vegnan  resguardads spezialmain: * a) la situaziun finanziala dal chantun; b) la situaziun economica generala; c) la cumpetitivitad dal chantun sin il martgà da lavur; d) il svilup general dals salaris en las administraziuns publicas ed en l'economia   privata. 3 … *  Art.  20 Cumpensaziun da chareschia 1 La regenza cumpensescha la chareschia mintgamai la fin da l'onn per il proxim onn  chalendar. Il stadi da l'index naziunal dals pretschs da consum da la fin da november   è  decisiv en quest  connex.  En temps  cun ina situaziun  economica  flaivla  e  cun  finanzas  chantunalas  precaras  po  vegnir  desistì  da  cumpensar  cumplainamain  la  chareschia.  En  cas  da  relaziuns  midadas  po  la  regenza  reintegrar  pli  tard  cumplainamain  u  parzialmain  la  chareschia  betg  cumpensada  en  il  salari  fundamental. 2 La regenza fixescha annualmain il minimum ed il maximum da mintga classa da  salari. Quels consistan da las tariffas da salari tenor las disposiziuns dals artitgels 18  e 19 sco er da la cumpensaziun da chareschia integrada.  Art.  21 Plan da classificaziun e princips per fixar ils salaris 1 La regenza fixescha il plan da classificaziun. Quel cuntegna posiziuns directivas  ordinadas  tenor  secturs  d'activitad  e  tenor  classas  da  salari  che  valan  er  per  ils   instituts chantunals autonoms, per las dretgiras e per las autoritads da mediaziun. * 2 Per  valitar  la  plazza  da  lavur  vegnan  resguardadas  cunzunt  las  pretensiuns  fundamentalas, spiertalas e corporalas, las pretensiuns da caracter sco er la chargia   da lavur e las cundiziuns da lavur.  6       170.400   Art.  22 Fixaziun individuala dal salari 1 Ils  posts  da servetsch  fixeschan  da  nov  il  salari  da lur  collavuraturas  e  da  lur  collavuraturs, e quai per regla mintgamai per il 1.  da schaner. Il salari  sa drizza   tenor: a) in'eventuala cumpensaziun da chareschia; b) la prestaziun ed il cumportament da la collavuratura u dal collavuratur; c) l'agen nivel da salari en la cumparegliaziun traversala interna ed externa; d) il svilup da l'agen salari da fin ussa; e) las directivas finanzialas. 2 Al salari fundamental da l'onn precedent vegn l'emprim quintà vitiers in'eventuala  cumpensaziun da chareschia. Suenter po il salari vegnir augmentà per maximalmain  10 pertschient entaifer la dimensiun da la classa da salari resguardond ils criteris  tenor l'alinea 1 literas b fin e.  Art.  23 Reducziun dal salari 1 Il post da servetsch po reducir il  salari,  sche las prestaziuns èn insuffizientas u  sch'il cumportament na cuntenta betg.  Art.  24 Premia da prestaziun e premia spontana 1 La premia da prestaziun vegn pajada cunzunt per: a) activitads  che  surpassan  considerablamain  ubain  il  champ  d'incumbensas   tenor la descripziun da la plazza ubain las cunvegnas da finamiras; b) activitads che pretendan ina lavur extraordinaria u in engaschi spezial; c) lavurs da project spezialmain pretensiusas e cun in success spezial; d) prestaziuns ch'èn permanentamain fitg bunas. 2 La premia da prestaziun importa almain 1 pertschient da la summa dal salari. 3 Prestaziuns u engaschis spezials unics da persunas singulas u da teams pon vegnir   onurads cun ina premia spontana. Cun il preventiv dumonda la regenza il cussegl  grond in credit correspundent. 4 La  premia  spontana  po  vegnir  utilisada  er  per  finanziar  occurrenzas  u  arranschaments communabels.  Art.  25 13avel salari mensil 1 Sche la relaziun da lavur ha durà dapli che sis mais u sch'ella è vegnida surpigliada  per  dapli  che  sis  mais,  vegn  pajà  il  november  in  13avel  salari  mensil  a  las  collavuraturas ed als collavuraturs ch'èn engaschads cun salari mensil e per regla il   december a las ulteriuras collavuraturas ed als ulteriurs collavuraturs. 2 Il 13avel salari mensil importa 1/12 dal salari ch'è vegnì retratg l'onn chalendar   respectiv tenor l'artitgel 22 inclusiv ils supplements da funcziun tenor l'artitgel 26. 3 La regenza po reducir, stritgar u sistir il 13avel salari mensil, sche las prestaziuns  èn insuffizientas u sch'il cumportament na cuntenta betg.   7     170.400    Art.  26 Supplements da funcziun 1 Sche las incumbensas d'ina collavuratura u d'in collavuratur vegnan augmentadas  considerablamain  en  moda  qualitativa,  po  l'instanza  d'engaschament  conceder  in  supplement  da  funcziun  da  maximalmain  10  pertschient  dal  salari  fundamental  mensil. 2 En cas extraordinaris po l'instanza d'engaschament surpassar il salari fundamental  per survegnir u per mantegnair collavuraturas e collavuraturs spezialmain versads.  Art.  27 Prestaziuns en cas da mort 1 En  cas  ch'ina  collavuratura  u  ch'in  collavuratur  mora,  vegn  pajà  il  salari  fundamental inclusiv ils supplements da funcziun ed ils supplements socials per il  mais da la mort. 2 Sch'il  sustegn  finanzial  da  las  persunas  surviventas  era  chaussa  da  la  persuna  defuncta, survegnan las persunas surviventas las prestaziuns per trais ulteriurs mais.  3.2. SUPPLEMENTS SOCIALS, FOND D'ASSISTENZA PER IL  PERSUNAL  Art.  28 Supplement per uffants 1 Il  supplement  per  uffants  sa  drizza  tenor  la  lescha  chantunala  davart  ils  supplements da famiglia1).  Art.  28a * Sustegn per la tgira d'uffants tras terzas persunas 1 A  collavuraturas  ed  a  collavuraturs  che  laschan  tgirar  lur  uffants  tras  terzas   persunas po vegnir pajada ina contribuziun da fin in terz dals custs da tgira.  La  Regenza regla ils detagls, en spezial: a) il dretg d'ina contribuziun; b) l'autezza da la contribuziun; c) la cumpetenza e la procedura.  Art.  29 Supplement social spezial 1 Il supplement social spezial importa 2640 francs per onn e vegn pajà da princip a   las collavuraturas ed als collavuraturs che han obligaziuns da sustegn finanzialas. 2 La regenza po adattar periodicamain il supplement social spezial a la chareschia.  1) DG 548.100  8    https://www.gr-lex.gr.ch/data/548.100/rm    170.400   Art.  30 Supplements da famiglia per lavurantas e per lavurants en  l'agricultura  1 Ils  supplements per uffants  ed ils  supplements  da chasada per lavurantas  e  per  lavurants  en  l'agricultura  sa  drizzan  tenor  il  dretg  federal.  Sche  quests  dus   supplements  èn totalmain pli  bass,  vegnan els  cumplettads fin a l'autezza da las   tariffas tenor ils artitgels 28 e 29.  Art.  31 Fond d'assistenza per il persunal 1 Il chantun maina in fond d'assistenza per il persunal. 2 En  cas  d'urgenza  pon  las  collavuraturas  ed  ils  collavuraturs  vegnir  sustegnids  finanzialmain a quint dal fond. * 3 Restituziuns  da  l'assicuranza  dal  persunal  cunter  accidents  van  en  il  fond  d'assistenza per il persunal. * 4 La Regenza regla ils detagls, en spezial: * a) las modalitads da tschains e da restituziun; b) l'administraziun dal fond; c) la cumpetenza e la procedura.  3.3. SUPPLEMENTS SPEZIALS E SPESAS  Art.  32 Supplements per incumbensas e per obligaziuns spezialas 1 Per las incumbensas e per las obligaziuns spezialas sco er per ils custs spezials che   resultan da l'adempliment da la lavur – sco la translocaziun en in auter lieu da lavur  u en il lieu da lavur allontanà, custs da viver pli auts al nov lieu da lavur ubain  incunvegnientschas  ed  adempliment  da  las  incumbensas  durant  il  temp  liber  –  vegnan pajads supplements.  Art.  33 Indemnisaziun da prestaziuns da lavur spezialas 1 Prestaziuns spezialas – sco lavur ils dis da festa generals, servetsch da dumengia,   da  notg,  da  pichet,  da  preschientscha,  da  squadra  sco  er  uras  supplementaras  –   vegnan indemnisadas cun temp liber u en daners.  Art.  34 Spesas 1 Spesas ed expensas da las collavuraturas e dals collavuraturs vegnan indemnisadas  per: a) ademplir las incumbensas uffizialas; b) translocaziuns da servetsch; c) locals ed indrizs da lavur en localitads privatas da las collavuraturas e dals    collavuraturs.   9     170.400    3.4. SALARISAZIUN DURANT L'IMPEDIMENT DA LAVURAR,  PREVENZIUN PROFESSIUNALA  Art.  35 Pajament dal salari durant il servetsch militar, durant il servetsch  civil e durant il servetsch da protecziun civila  1 Durant  il  servetsch  militar,  durant  il  servetsch  civil  e  durant  il  servetsch  da  protecziun  civila  vegn  pajà  il  salari  cumplain.  Resalvadas  restan  disposiziuns  spezialas per il servetsch activ e per la recruta. 2 Il salari durant ils servetschs da promoziun po vegnir pretendì enavos per part, sche  la relaziun da lavur vegn desditga. 3 Sch'ina collavuratura u sch'in collavuratur è impedì da lavurar pervia da l'expiaziun  d'in chasti ordaifer il servetsch militar ordinari, ordaifer il servetsch civil ordinari u  ordaifer il servetsch da protecziun civila ordinari, scada il pajament dal salari durant  quest temp. 4 La regenza regla il pajament dal salari durant servetschs voluntars ed il dretg da   l'indemnisaziun da la perdita da gudogn.  Art.  36 Pajament dal salari en cas da malsogna 1 Durant ina inabilitad da lavurar cumprovada pervia da malsogna vegn pajà il salari   per regla durant 24 mais, sche la relaziun da lavur ha durà dapli che trais mais u   sch'ella è vegnida surpigliada per dapli che trais mais. 2 La regenza: a) po reducir il pajament dal salari a 90 pertschient suenter il 12avel mais da   l'incapacitad da lavurar; b) decida davart la cuntinuaziun da l'assicuranza interna da diaria per persunas   malsaunas  u  davart  la  conclusiun  d'ina  assicuranza  externa  da  diaria  per  persunas malsaunas e davart la repartiziun da las premias;  c) regla il pajament dal salari durant congedis da recreaziun; d) regla il pajament dal salari durant l'inabilitad da lavurar per atgna culpa. 3 La participaziun a l'assicuranza da diaria per persunas malsaunas è obligatorica.  Art.  37 Pajament dal salari en cas d'accident durant la lavur u ordaifer la  lavur  1 Durant ina inabilitad da lavurar cumprovada pervia d'in accident durant la lavur u  ordaifer la lavur vegn pajà il salari cumplain, fin che la lavur vegn recumenzada u   fin che la relaziun da lavur vegn desditga. 2 La regenza regla: a) l'imputaziun da prestaziuns d'assicuranza al salari; b) il pajament dal salari durant ina inabilitad da lavurar per atgna culpa; c) la repartiziun da las premias sin las parts contrahentas.  10       170.400   Art.  38 Pajament dal salari durant la gravidanza * 1 Durant ina incapacitad da lavurar cumprovada pervia d'ina gravidanza vegn pajà il  salari cumplain. * 2 … *  Art.  38a * Pajament dal salari durant ina renunzia a la prestaziun da la lavur 1 Pajond  il  salari  cumplet  po  il  post  da  servetsch  renunziar  da  tut  temp  cumplainamain u parzialmain a la prestaziun da la lavur.  Art.  39 Prevenziun professiunala 1 L'assicuranza cunter las consequenzas economicas da vegliadetgna, d'invaliditad e  da mort  sa  drizza tenor las disposiziuns da la  lescha davart  la cassa da pensiun  chantunala1). Las collavuraturas ed ils collavuraturs èn obligads da sa participar a la   cassa da pensiun chantunala, sche la lescha prevesa quai. 2 Las contribuziuns a la cassa da pensiun vegnan repartidas tranter las collavuraturas  ed ils collavuraturs ed il  chantun.  Fin al  40avel onn da vegliadetgna surpiglia il   chantun  almain  la  mesadad  da  las  contribuziuns,  a  partir  dal  40avel  onn  da  vegliadetgna en moda s'augmentanta dapli che la mesadad da las contribuziuns.  Art.  40 Indemnisaziun da partenza 1 L'indemnisaziun da partenza a collavuraturas ed a collavuraturs che n'èn – pervia  da lur entrada pitschna – betg assicurads tar la cassa da pensiun chantunala importa  almain dus e maximalmain otg salaris mensils.  3.5. ULTERIURS DRETGS  Art.  41 Vacanzas 1 Il  dretg  annual  da  vacanzas  importa,  fin  e  cun  l'onn  chalendar  che  las  collavuraturas ed ils collavuraturs: * a) * cumpleneschan 49 onns: 5 emnas; b) * cumpleneschan 59 onns: 5 ½ emnas; c) * vegnan pensiunads causa vegliadetgna: 6 emnas. 2 Premess  che  nagins  motivs  da  manaschi  na  s'opponian  a  quai,  pon  las  collavuraturas  ed  ils  collavuraturs  acquistar  mintga  onn  fin  2 emnas  vacanzas  supplementaras. * 3 … * 4 … * 5 … *  1) DG 170.450   11   https://www.gr-lex.gr.ch/data/170.450/rm   170.400    Art.  42 Congedi per onns da lavur, onuraziun, regal da cumià 1 A partir dal 10avel onn da lavur vegn concedì mintga tschintg onns in congedi  pajà. Quel importa duas emnas cun 10, 15 e 20 onns da lavur e quatter emnas a partir  dal 25avel onn da lavur. 2 Sch'i n'è betg pussaivel da retrair il congedi per motivs dal manaschi, po il congedi  vegnir  retratg  cumplainamain  u  parzialmain  en  furma d'in  supplement.  In  di  da  congedi che na vegn betg retratg correspunda en quest connex ad in 20avel dal salari  fundamental mensil inclusiv ils supplements da funcziun tenor l'artitgel 26. 3 Collavuraturas  e  collavuraturs  da  blers  onns  survegnan  in'onuraziun  e  –  tar  la   partenza – in regal da cumià.  Art.  43 Congedis 1 Sin proposta dal post da servetsch e suenter avair tadlà l'uffizi da persunal pon ils   departaments conceder congedis pajads da fin in'emna. Per congedis pajads pli lungs  è cumpetenta la regenza. 2 Ils  posts  da  servetsch  concedan  congedis  curts  pajads  per  eveniments  sco  paternitad,  adopziuns,  festas  da  famiglia,  assistenza  da  confamigliaras  e  confamigliars, mortoris, midada d'abitaziun, occurrenzas sportivas e culturalas. * 3 Davart  la  concessiun  da  congedis  betg  pajads  decidan  ils  posts  da  servetsch  resguardond ils basegns dal manaschi ed ils basegns individuals.  Art.  43a * Congedi da maternitad 1 Suenter la pagliola vegn concedì a la collavuratura durant 16 emnas in congedi  pajà. 2 Sche l'uffant novnaschì vegn ospitalisà, sa prolunghescha il congedi da maternitad  per la durada prolungada dal pajament da l'indemnisaziun da maternitad. *  Art.  44 Attestat da lavur 1 Las collavuraturas ed ils collavuraturs pon pretender da tut temp in attestat davart il  gener e davart la durada da la relaziun da lavur sco er davart la prestaziun e davart il   cumportament durant la lavur. 2 Las indicaziuns ston sa restrenscher al gener ed a la durada da la relaziun da lavur,  sche la collavuratura u sch'il collavuratur pretenda quai.  Art.  45 Restricziun dal dretg da far chauma 1 Il dretg da far chauma è abolì, sche las prestaziuns da servetsch indispensablas per   la vita, per la sanadad e per la segirezza da la populaziun èn periclitadas tras la  chauma u sche incumbensas da segirezza na pon betg vegnir ademplidas u na pon  betg vegnir ademplidas a temp.  12       170.400   Art.  46 Protecziun da la persunalitad, da la sanadad e da la segirezza 1 Il  chantun  respecta  e  protegia  la  persunalitad  da  las  collavuraturas  e  dals  collavuraturs.  El  promova la  sanadad e  la  segirezza da las  collavuraturas  e  dals   collavuraturs a la plazza da lavur.  Art.  46a * Protecziun da la sanadad en cas da gravidanza e da maternitad 1 Durant la gravidanza dastga la collavuratura mancar da la lavur u bandunar la lavur  sin basa d'in simpel avis. 2 Durant las emprimas 8 emnas suenter la pagliola na dastga la collavuratura betg  vegnir occupada, e durant las 8 emnas suandantas dastga ella vegnir occupada mo  cun ses  consentiment.  La regenza po prevair  ch'i  dastga excepziunalmain vegnir  divergià dal scumond d'occupaziun vicendaivel per engaschaments da lavur d'ina  pitschna  dimensiun.  Sche  la  collavuratura  lavura  puspè  parzialmain  u  cumplainamain durant quest temp, survegn ella il salari cumplain.  Art.  47 Assistenza giuridica 1 Il chantun protegia las collavuraturas ed ils collavuraturs cunter attatgas e cunter  pretensiuns nungiustifitgadas che stattan en connex cun lur activitads uffizialas. 2 La regenza regla la surpigliada dals custs che resultan tras quai.  Art.  47a * Annunzia d'incunvegnientschas 1 Las collavuraturas ed ils collavuraturs pon annunziar en buna fai ed onestamain  incunvegnientschas en moda anonima ad in post d'annunzia. 2 Las  collavuraturas  ed  ils  collavuraturs  na  violeschan  betg  lur  obligaziuns  da  servetsch e na dastgan betg vegnir dischavantagiads, sch'ellas ed els fan in'annunzia  tenor l'alinea 1. 3 La Regenza designescha in post d'annunzia ordaifer l'organisaziun administrativa  che  ademplescha  las  incumbensas  tenor  questa  disposiziun  en  moda  professiunalmain cumpetenta, da maniera autonoma ed independenta, senza stuair  observar instrucziuns sco er resguardond la protecziun da datas e la secretezza. 4 Il post d'annunzia: a) recepescha ils fatgs; b) prenda mesiras adequatas per proteger l'anonimitad e la persunalitad da las   collavuraturas  e  dals  collavuraturs  che  fan  l'annunzia  sco  er  d'eventualas  ulteriuras persunas;  c) infurmescha la Regenza, il departament, la Chanzlia chantunala, la Controlla  da finanzas, la dretgira u l'institut chantunal autonom, sch'el è da l'avis ch'ina  mesira saja urgenta;  d) infurmescha las collavuraturas ed ils collavuraturs che fan l'annunzia davart la  procedura,  davart  lur  dretgs  e  davart  lur  obligaziuns  sco er  –  sche  nagins  interess  predominants  publics  u  privats  na  s'opponan  a  quai  –  davart  la  liquidaziun da la procedura;   13     170.400    e) suttametta a la Regenza mintga onn in rapport davart sia activitad e davart las   mesiras recumandadas;  f) sustegna la Regenza, il departament, la Chanzlia chantunala, la Controlla da  finanzas, la dretgira u l'institut chantunal autonom tar il scleriment dals fatgs e   tar la realisaziun da mesiras.  4. Obligaziuns da las collavuraturas e dals collavuraturs  Art.  48 Obligaziuns generalas da lavur 1 Las collavuraturas ed ils collavuraturs ston mantegnair ils interess publics. Tut quai   che fa donn a quests interess sto vegnir tralaschà. 2 Sch'il manaschi pretenda quai, èn las collavuraturas ed ils collavuraturs obligads da  prestar uras supplementaras e da surpigliar substituziuns. Ad ellas ed ad els pon er   vegnir confidadas incumbensas pretendiblas che n'appartegnan betg a lur champ da  lavur spezial. En cas excepziunals po er vegnir attribuì in auter lieu da lavur.  Art.  49 Temp da lavur 1 Cun in  pensum cumplain  importa  il  temp da lavur  emnil  42  uras  en la  media  annuala. Il temp da lavur regular per onn vegn cuntanschì cun lavurar en media 43   uras per emna e cun pudair retrair per quai mintga onn tschintg dis libers. 2 Als  posts  da  servetsch  po  vegnir  permessa  in'autra  regulaziun,  sch'il  manaschi  pretenda quai u sche la lavur po tras quai vegnir organisada en ina moda ch'è pli  cunvegnenta e che s'orientescha meglier als basegns da la clientella. 3 Il  temp  da  lavur  per  las  collavuraturas  e  per  ils  collavuraturs  che  lavuran  en  l'agricultura vegn fixà da la regenza. 4 Il temp da lavur ed il dumber da lecziuns en las scolas chantunalas vegn fixà en ils   relaschs correspundents. 5 La regenza regla las furmas dal temp da lavur e fixescha ils firads ed ils dis libers   da lavur. 6 Suenter la naschientscha d'agens uffants u suenter in'adopziun poi vegnir concedì  ina reducziun e pli tard puspè in augment dal grad d'occupaziun. La Regenza regla  ils detagls, en spezial in eventual dretg d'ina tala concessiun. *  Art.  50 Obligaziun dal secret professiunal, ediziun d'actas, deposiziun  davant dretgira, infurmaziun da las medias *  1 Visavi  terzas  persunas  èn  las  collavuraturas  ed  ils  collavuraturs  obligads  a  la   discreziun davart chaussas uffizialas, uschenavant ch'igl exista in interess public u  privat predominant da tegnair secret las fatschentas tenor la lescha da transparenza u  sch'ina disposiziun legala speziala prevesa quai. * 2 L'obligaziun dal secret professiunal vala er suenter la finiziun da la relaziun da   lavur.  14       170.400   3 La  regenza  regla  la  cumpetenza  per  la  dispensaziun  da  l'obligaziun  dal  secret   professiunal per edir actas, per far deposiziuns davant dretgira e per infurmar las   medias. *  Art.  51 Recusaziun 1 Las collavuraturas ed ils collavuraturs ston prender recusaziun, sche: a) ellas sezzas ed els sezs; b) lur conjugala u lur conjugal; c) la partenaria registrada u il partenari registrà; d) ina persuna, cun la quala ellas ed els mainan facticamain ina communitad da   vita; e) ubain ina da lur parentas e quinadas u in da lur parents e quinads fin al quart    grad han in interess privat direct vi d'ina chaussa. 2 En cas  motivads po l'instanza d'engaschament  extender  l'obligaziun  da  prender  recusaziun. 3 Dal  rest  sa  drizza  la  recusaziun  en  il  sectur  da  la  giurisdicziun  tenor  las  disposiziuns da la lescha davart la giurisdicziun administrativa1). *  Art.  52 Scumond d'acceptar regals 1 Las collavuraturas ed ils collavuraturs na dastgan pretender, acceptar u sa laschar  empermetter nagins regals u auters avantatgs per sasezs u per autras persunas, sche   quai succeda en connex cun lur activitad uffiziala. La Regenza regla ils detagls e po  prevair excepziuns, en spezial per regals da pauca valur. * 2 Cundiziuns da preferenza che vegnan fixadas d'organisaziuns professiunalas per lur  commembras e per lur commembers na valan betg sco regals u sco auters avantatgs   en il senn da l'alinea 1. 3 Las collavuraturas ed ils collavuraturs ston annunziar al post da servetsch, sch'i   vegnan offrids  ad ellas ed els regals u avantatgs  ch'ellas  ed els  na dastgan betg  acceptar tenor l'alinea 1. *  Art.  53 Domicil, abitaziun da servetsch 1 Las collavuraturas ed ils collavuraturs pon tscherner libramain lur domicil. 2 Sche  las  incumbensas  uffizialas  pretendan  quai,  po  l'instanza  d'engaschament  obligar las collavuraturas ed ils collavuraturs da: a) prender domicil en in tschert lieu u en in tschert territori; b) retrair in'abitaziun da servetsch.  1) DG 370.100   15   https://www.gr-lex.gr.ch/data/370.100/rm   170.400    Art.  54 Vestgadira da lavur e da protecziun 1 Ils departaments reglan il diever e la consegna gratuita da vestgadira da lavur e da  protecziun.  Art.  55 Vehichels a motor privats per viadis da lavur 1 Cunter  ina  indemnisaziun  pon  las  collavuraturas  ed  ils  collavuraturs  vegnir  obligads da duvrar lur vehichels a motor privats per viadis da lavur.  5. Differentas disposiziuns  Art.  56 Prestaziuns en natiralias 1 La  regenza  regla  la  cumpensaziun  da  prestaziuns  en  natiralias,  sco  custs  d'alimentaziun, d'alloschi e da laschiva.  Art.  57 Uffizis accessorics publics ed occupaziuns accessoricas publicas 1 Las collavuraturas ed ils collavuraturs dastgan exequir uffizis accessorics publics  ed  occupaziuns  accessoricas  publicas,  uschenavant  ed  uschè  ditg  che  quai  è  cumpatibel cun lur posiziun da servetsch e cun la liquidaziun da las incumbensas. * 2 Las collavuraturas ed ils collavuraturs ston annunziar a temp ils uffizis accessorics   publics e las occupaziuns accessoricas publicas al post da servetsch. * a) * … b) * … c) * … 3 La regenza regla ils detagls. Ella relascha disposiziuns davart: * a) * l'obligaziun e la procedura d'annunzia; b) * ils  uffizis  accessorics  e  las  occupaziuns  accessoricas  che  dovran  ina   permissiun e la procedura da permissiun; c) * la concessiun da congedis pajads e l'obligaziun da consegnar las entradas. Per  uffizis  accessorics  u  per  occupaziuns  accessoricas  senza  impurtanza  po  ella   prevair excepziuns da l'obligaziun d'annunzia u autras facilitaziuns. 4 Il departament prenda las decisiuns necessarias en cunvegnientscha cun l'uffizi da   persunal. * 5 Betg sco uffizi accessoric u sco occupaziun accessorica na vala la cooperaziun en  autoritads, en cumissiuns ed en autras instituziuns u en auters gremis, dals quals las  collavuraturas ed ils collavuraturs fan part sin fundament da lur activitad uffiziala   resp. sco represchentantas u represchentants dal chantun. *  16       170.400   Art.  58 Incumpatibilitad d'uffizis 1 Las  collavuraturas  ed  ils  collavuraturs  na  dastgan  betg  esser  a  medem  temp  commembras  u  commembers  da  l'assamblea  federala,  dal  cussegl  grond,  da  la  regenza, da la dretgira chantunala u da la dretgira administrativa ubain dal cussegl   da  banca.  Exceptads  da  quai  èn  collavuraturas  e  collavuraturs  che  han  in  grad  d'occupaziun total da maximalmain 40 pertschient tar il chantun. * 2 Sch'ina collavuratura u sch'in collavuratur cun in grad d'occupaziun pli grond vegn  elegì  en  ina  da  questas  autoritads,  sto  il  grad  d'occupaziun  vegnir  reducì   correspundentamain. Sche quai n'è betg pussaivel per motivs da manaschi, sto la   relaziun da lavur vegnir terminada entaifer sis mais suenter l'elecziun.  Art.  59 Post spezialisà e post da cussegliaziun 1 L'uffizi da persunal è il post spezialisà ed il post da cussegliaziun per dumondas da  persunal e d'organisaziun. El sustegna la regenza e l'administraziun tar la realisaziun  da la politica da persunal ed tar l'applicaziun unitara dal dretg da persunal. 2 L'uffizi da persunal collavura directamain cun tut las partiziuns administrativas. El  prepara  contracts,  disposiziuns  e  conclus  da  natira  dal  dretg  da  persunal,   uschenavant  che  la  regenza  na  fixescha  nagut  auter.  El  examinescha,  sche  las  decisiuns previsas correspundan als relaschs dal dretg da persunal ed a la pratica e  po relaschar directivas specificas en ses champ d'incumbensas.  Art.  60 Elavuraziun da datas 1. princips *  1 Las instanzas cumpetentas elavuran datas persunalas, uschenavant che quai è adattà  e necessari per stabilir, per realisar e per terminar ina relaziun da lavur. * 2 L'uffizi  da  persunal  prenda  las  mesiras  tecnicas  necessarias,  relascha directivas  tecnicas specificas e cusseglia las instanzas cumpetentas en vista a l'observaziun da   las prescripziuns dal dretg davart la protecziun da datas. * 3 La regenza regla ils detagls. *  Art.  60a * 2. dossiers centrals dal persunal, administraziun electronica da las  datas, access a las datas  1 L'uffizi da persunal administrescha dossiers centrals dal persunal e maina sistems  electronics d'infurmaziun dal persunal che servan a liquidar ils fatgs da persunal en  moda unitara, adequata e cumpletta. 2 A las collavuraturas ed als collavuraturs pon las datas che pertutgan ellas ed els  sezs  vegnir  rendidas accessiblas  en  ina procedura  d'invista.  Il  medem access  po  vegnir concedì a las persunas superiuras. 3 La regenza relascha disposiziuns davart: a) l'organisaziun e la gestiun dals dossiers e dals sistems d'infurmaziun; b) ils dretgs d'access a las datas; c) la conservaziun e l'arcunaziun da las datas;   17     170.400    d) las mesiras per la segirezza da las datas.  Art.  61 Cumissiun dal persunal 1. incumbensas  1 La cumissiun dal persunal è l'interlocutura e l'organ consultativ da la regenza en  chaussas dal persunal. 2 Ad ella vegnan suttamessas fatschentas dal persunal impurtantas sco midadas da la   lescha dal persunal e da l'ordinaziun dal persunal e la fixaziun da la cumpensaziun  da chareschia.  Art.  62 2. cumposiziun ed elecziun 1 La cumissiun dal persunal sa cumpona dad indesch commembras e commembers e   da diesch substitutas e substituts. 2 La scheffa  u il  schef  dal  departament da finanzas maina il  presidi.  La regenza  elegia las ulteriuras commembras ed ils ulteriurs commembers, las substitutas ed ils   substituts e l'actuariat. 3 Per l'elecziun da sis commembras e commembers e da sis substitutas e substituts   han las associaziuns dal persunal in dretg da proposta impegnativ. Sch'i na vegn betg  chattada  ina  cunvegna  davart  la  repartiziun  dals  sezs,  decida  la  regenza  definitivamain. 4 Las associaziuns dal persunal pon vegnir envidadas a las sesidas sco observaturas.  6. Cumpetenzas, protecziun giuridica e procedura  6.1. CUMPETENZAS  Art.  63 Contracts da lavur, contracts d'annullaziun e disditgas * 1 Sch'i n'è fixà nagut auter en la lescha u en ils relaschs executivs, èn cumpetents per   ils contracts da lavur, per ils contracts d'annullaziun e per las disditgas: * a) la regenza per las manadras e per ils manaders dals posts da servetsch, per lur   substitutas e per lur substituts sco er per las secretarias generalas e per ils  secretaris generals;  b) * ils departaments e la Chanzlia chantunala per las ulteriuras collavuraturas ed  ils ulteriurs collavuraturs a partir da la classa da funcziun 20;  c) * ils posts da servetsch per lur collavuraturas e collavuraturs en las classas da  funcziun 1 fin 19.  d) * … 2 Ils instituts chantunals autonoms pon fixar las cumpetenzas d'engaschament e da  desditga tenor auters criteris.  18       170.400   Art.  64 Ulteriuras cumpetenzas 1. per l'administraziun  1 Sch'i n'è fixà nagut auter en questa lescha u en ils relaschs executivs respectivs,  valan  ils  departaments,  la  chanzlia  chantunala  u  la  controlla  da  finanzas  sco  instanzas cumpetentas per tut las decisiuns concernent il dretg da persunal. * 1bis Sche  la  lescha  u  ils  relaschs  executivs  surdattan  la  cumpetenza  al  post  da   servetsch, èn cumpetents per decisiuns dal dretg da persunal: * a) la presidenta u il president da la Regenza per la chanceliera u il chancelier; b) ils departaments per las manadras ed ils manaders dals posts da servetsch. 2 Sch'i na vegn betg chattada ina cunvegna tranter l'instanza cumpetenta e l'uffizi da  persunal, decida la regenza definitivamain.  Art.  65 2. per ils instituts chantunals autonoms sco er per las dretgiras e per  las autoritads da mediaziun *  1 Ils  instituts  chantunals  autonoms  sco  er  la  Dretgira  chantunala  e  la  Dretgira   administrativa han las medemas cumpetenzas sco la Regenza. Exceptadas da quai èn  las disposiziuns da l'artitgel 20, da l'artitgel 29 alinea 2, da l'artitgel 35 alinea 4, da  l'artitgel 36 alinea 2, da l'artitgel 37 alinea 2, da l'artitgel 47a alinea 3 ed alinea 4 e  da l'artitgel 73 alinea 2. * 2 Ils  instituts  chantunals  autonoms  sco  er  la  dretgira  chantunala  e  la  dretgira  administrativa fixeschan las instanzas cumpetentas. Resalvadas restan disposiziuns  spezialas en las leschas d'organisaziun. * 3 L'uffizi da persunal prepara – sin dumonda e cunter indemnisaziun – contracts,   disposiziuns e conclus dal dretg da persunal dals instituts chantunals autonoms sco  er  da  las  dretgiras  e  da  las  autoritads  da  mediaziun  en  il  senn  da  l'artitgel 59 alinea 2. * 4 La classificaziun da las plazzas sto vegnir coordinada cun l'uffizi da persunal. Sch'i  na vegn betg chattada ina cunvegna tranter l'institut u tranter la dretgira e l'uffizi da  persunal, decida definitivamain: * a) la regenza tar ils instituts chantunals autonoms; b) * la cumissiun designada dal cussegl grond tar la dretgira chantunala e tar la    dretgira administrativa. 5 Per lur collavuraturas e per lur collavuraturs pon ils instituts chantunals autonoms  relaschar las disposiziuns executivas tar questa lescha.  6.2. PROTECZIUN GIURIDICA E PROCEDURA  Art.  66 Dispitas dal dretg da persunal, protecziun giuridica * 1 Sch'i  na  dat  nagina  cunvegna  en  dispitas  che  resultan  da  la  relaziun  da  lavur,   relascha l'instanza cumpetenta sin dumonda ina disposiziun contestabla. *   19     170.400    2 Cunter disposiziuns dals posts da servetsch poi vegnir fatg recurs tar il departament  superiur, cunter disposiziuns dals departaments, da la chanzlia chantunala e da la  controlla da finanzas tar la regenza. * 3 Cunter disposiziuns e cunter decisiuns da recurs da la regenza e cunter decisiuns da  recurs dals departaments poi vegnir fatg recurs tar la dretgira administrativa. * 4 Cun excepziun da process iniziads da levsenn èn las proceduras gratuitas. * a) * … b) * … c) * … 5 Cunter  decisiuns  dal  dretg  da  persunal  dals  instituts  chantunals  autonoms  poi   vegnir fatg recurs tar la dretgira administrativa. * 5bis Cunter decisiuns dal dretg da persunal da las dretgiras regiunalas poi vegnir fatg  recurs tar la dretgira chantunala. * 6 Cunter decisiuns dal dretg da persunal da la dretgira chantunala che pertutgan sias  collavuraturas e ses collavuraturs poi vegnir fatg recurs tar la dretgira administrativa,   cunter decisiuns dal dretg da persunal da la dretgira administrativa che pertutgan sias  collavuraturas e ses collavuraturs poi vegnir fatg recurs tar la dretgira chantunala. *  Art.  67 Decisiuns giudizialas 1 Sch'ina dretgira  è da l'avis ch'ina desditga tras  il  chantun saja  nungiustifitgada,   relascha ella ina decisiun da constataziun correspundenta. *  Art.  68 Procedura en cas d'ina decisiun immediata 1 Sch'ina decisiun immediata è necessaria en l'interess public, po ella vegnir prendida  ad  interim.  Suenter  sto  l'attenziun  giuridica  vegnir  concedida  uschè  svelt  sco  pussaivel.  7. Dretgs ed obligaziuns da las collavuraturas e dals  collavuraturs en uffizi accessoric  Art.  69 Champ d'applicaziun 1 Per  las  collavuraturas  e  per  ils  collavuraturs  en  uffizi  accessoric  valan  las   disposiziuns da questa part, sche la lescha u sch'ils relaschs executivs na prevesan  nagut auter e sche la regenza na fixescha nagut auter. 2 La regenza relascha in'ordinaziun per las collavuraturas e per ils collavuraturs en  uffizi accessoric. 3 Questa ordinaziun: a) regla il champ d'applicaziun e la natira giuridica da las relaziuns d'uffizi; b) nominescha l'instanza electorala, sche quella n'è betg fixada tenor la lescha; c) regla la durada e la schliaziun da las relaziuns d'uffizi;  20       170.400   d) fixescha l'indemnisaziun da lavur sin basa da l'artitgel 70; e) regla l'indemnisaziun da spesas; f) fixescha ils detagls davart indemnisaziuns pauschalas, davart fixums e davart   parts da taxas; g) cuntegna  ulteriuras  disposiziuns  sco  davart  l'obligaziun  dal  secret   professiunal, davart l'ediziun d'actas, davart la perditga davant dretgira, davart  l'infurmaziun da las medias, davart l'assistenza giuridica, davart la protecziun  da datas e davart la recusaziun.  Art.  70 Indemnisaziun da lavur 1 Las indemnisaziuns da lavur per di importan:  classa francs  1 250  2 220  3 190  4 175  5 160 2 En cas motivads po la regenza augmentar las indemnisaziuns tenor l'alinea 1 per  maximalmain  50  pertschient  u  integrar  stgalims  intermediars.  En  situaziuns  excepziunalas spezialas po la regenza divergiar da questas tariffas. 3 La regenza po adattar periodicamain questas tariffas a la chareschia.  8. Disposiziuns finalas  Art.  71 Midada dal dretg vertent1)  Art.  72 Disposiziuns transitoricas 1 Questa lescha vala er per proceduras pendentas. Sche l'autoritad u sch'il post da   servetsch s'occupa gia d'in cas, mantegna ella u el sia cumpetenza. 2 … * 3 … *  1) Las midadas dal dretg vertent na vegnan betg inditgadas.   21     170.400    Art.  72a * Disposiziun transitorica tar l'artitgel 15 alinea 3 1 Collavuraturas e collavuraturs che han 60 onns u dapli il 1. da schaner 2022 pon  dumandar  in  pensiunament  anticipà a  partir  dal  63. onn da vegliadetgna tenor  il  Reglament  davart  il  pensiunament  anticipà  dals  19  da  mars  2013  (versiun  dal  1. d'avrigl 2013). 2 La Regenza regla en spezial las cumpetenzas e la procedura sco er las modalitads e   l'autezza  dals  pajaments  da  las  contribuziuns  uschia,  ch'ina  midada  graduada  e   pratitgabla a la nova regulaziun tenor l'artitgel 15 alinea 3 è garantida e ch'ils meds  finanzials dal preventiv approvads vegnan respectads. Per quest intent prevesa ella  contribuziuns  reducidas adequatamain  e  decida  mintgamai  globalmain davart  las  dumondas per l'onn suandant. *  Art.  73 Referendum ed entrada en vigur 1 Questa lescha è suttamessa al referendum facultativ1). 2 La regenza fixescha il termin da l'entrada en vigur2) da questa lescha. 3 … *  1) Il termin da referendum è scadì ils 27 da december 2006. Entaifer quest termin n'èn vegnids  inoltrads nagins referendums.  2) messa en vigur cun CR dals 12 da december 2006 per il 1. da schaner 2007  22       170.400   Tabella da las modificaziuns - tenor conclus  Data dal conclus Entrada en vigur Element Modificaziun Publicaziun en la CUL 14-06-2006 01-01-2007 relasch emprima versiun - 17-10-2006 01-05-2007 Art. 4 al. 2 aboliziun - 09-12-2008 01-04-2009 Art. 18 al. 2 midada - 09-12-2008 01-04-2009 Art. 18 al. 4 midada - 16-06-2010 01-01-2011 Art. 51 al. 3 integraziun 2010, 2550 19-10-2011 01-03-2012 Art. 64 al. 1 midada - 19-10-2011 01-03-2012 Art. 66 al. 1 midada - 19-10-2011 01-03-2012 Art. 66 al. 2 midada - 20-10-2015 01-01-2017 Art. 3 al. 1 midada 2016-001 20-10-2015 01-01-2017 Art. 3 al. 2, b) midada 2016-001 20-10-2015 01-01-2017 Art. 3 al. 4 midada 2016-001 20-10-2015 01-01-2017 Art. 21 al. 1 midada 2016-001 20-10-2015 01-01-2017 Art. 50 midada dal titel 2016-001 20-10-2015 01-01-2017 Art. 50 al. 3 midada 2016-001 20-10-2015 01-01-2017 Art. 58 al. 1 midada 2016-001 20-10-2015 01-01-2017 Art. 65 midada dal titel 2016-001 20-10-2015 01-01-2017 Art. 65 al. 1 midada 2016-001 20-10-2015 01-01-2017 Art. 65 al. 2 midada 2016-001 20-10-2015 01-01-2017 Art. 65 al. 3 midada 2016-001 20-10-2015 01-01-2017 Art. 65 al. 4 midada 2016-001 20-10-2015 01-01-2017 Art. 65 al. 4, b) midada 2016-001 20-10-2015 01-01-2017 Art. 66 al. 5bis integraziun 2016-001 20-10-2015 01-01-2017 Art. 66 al. 6 midada 2016-001 19-04-2016 01-11-2016 Art. 50 al. 1 midada 2016-019 31-08-2016 01-01-2017 Art. 15 al. 3 midada 2016-031 31-08-2016 01-01-2017 Art. 19 midada dal titel 2016-031 31-08-2016 01-01-2017 Art. 19 al. 1 midada 2016-031 31-08-2016 01-01-2017 Art. 19 al. 2 midada 2016-031 31-08-2016 01-01-2017 Art. 19 al. 3 aboliziun 2016-031 31-08-2016 01-01-2017 Art. 38 midada dal titel 2016-031 31-08-2016 01-01-2017 Art. 38 al. 1 midada 2016-031 31-08-2016 01-01-2017 Art. 38 al. 2 aboliziun 2016-031 31-08-2016 01-01-2017 Art. 43 al. 2 midada 2016-031 31-08-2016 01-01-2017 Art. 43a integraziun 2016-031 31-08-2016 01-01-2017 Art. 46a integraziun 2016-031 31-08-2016 01-01-2017 Art. 57 al. 1 midada 2016-031 31-08-2016 01-01-2017 Art. 57 al. 2 midada 2016-031 31-08-2016 01-01-2017 Art. 57 al. 2, a) aboliziun 2016-031 31-08-2016 01-01-2017 Art. 57 al. 2, b) aboliziun 2016-031 31-08-2016 01-01-2017 Art. 57 al. 2, c) aboliziun 2016-031 31-08-2016 01-01-2017 Art. 57 al. 3 midada 2016-031 31-08-2016 01-01-2017 Art. 57 al. 3, a) integraziun 2016-031 31-08-2016 01-01-2017 Art. 57 al. 3, b) integraziun 2016-031 31-08-2016 01-01-2017 Art. 57 al. 3, c) integraziun 2016-031 31-08-2016 01-01-2017 Art. 57 al. 4 integraziun 2016-031 31-08-2016 01-01-2017 Art. 57 al. 5 integraziun 2016-031 31-08-2016 01-01-2017 Art. 60 midada dal titel 2016-031 31-08-2016 01-01-2017 Art. 60 al. 1 midada 2016-031 31-08-2016 01-01-2017 Art. 60 al. 2 midada 2016-031 31-08-2016 01-01-2017 Art. 60 al. 3 integraziun 2016-031 31-08-2016 01-01-2017 Art. 60a integraziun 2016-031 31-08-2016 01-01-2017 Art. 63 al. 1, c) midada 2016-031 31-08-2016 01-01-2017 Art. 63 al. 1, d) integraziun 2016-031 31-08-2016 01-01-2017 Art. 66 midada dal titel 2016-031 31-08-2016 01-01-2017 Art. 66 al. 1 midada 2016-031 31-08-2016 01-01-2017 Art. 66 al. 2 midada 2016-031 31-08-2016 01-01-2017 Art. 66 al. 3 midada 2016-031 31-08-2016 01-01-2017 Art. 66 al. 4 midada 2016-031 31-08-2016 01-01-2017 Art. 66 al. 4, a) aboliziun 2016-031 31-08-2016 01-01-2017 Art. 66 al. 4, b) aboliziun 2016-031 31-08-2016 01-01-2017 Art. 66 al. 4, c) aboliziun 2016-031   23     170.400    Data dal conclus Entrada en vigur Element Modificaziun Publicaziun en la CUL 31-08-2016 01-01-2017 Art. 66 al. 5 midada 2016-031 31-08-2016 01-01-2017 Art. 66 al. 5bis midada 2016-031 31-08-2016 01-01-2017 Art. 66 al. 6 midada 2016-031 31-08-2016 01-01-2017 Art. 67 al. 1 midada 2016-031 31-08-2016 01-01-2017 Art. 72 al. 2 midada 2016-031 26-08-2021 01-01-2022 Art. 15 al. 3 midada 2021-045 26-08-2021 01-01-2022 Art. 72a integraziun 2021-045 01-09-2022 01-01-2023 Art. 1 al. 1 midada 2022-042 01-09-2022 01-01-2023 Art. 6 midada dal titel 2022-042 01-09-2022 01-01-2023 Art. 6 al. 1 midada 2022-042 01-09-2022 01-01-2023 Art. 6 al. 2 integraziun 2022-042 01-09-2022 01-01-2023 Art. 7 al. 1 midada 2022-042 01-09-2022 01-01-2023 Art. 7 al. 2 midada 2022-042 01-09-2022 01-01-2023 Art. 7 al. 3 aboliziun 2022-042 01-09-2022 01-01-2023 Art. 7 al. 4 midada 2022-042 01-09-2022 01-01-2023 Art. 8 midada dal titel 2022-042 01-09-2022 01-01-2023 Art. 8 al. 1 midada 2022-042 01-09-2022 01-01-2023 Art. 8 al. 1, a) integraziun 2022-042 01-09-2022 01-01-2023 Art. 8 al. 1, b) integraziun 2022-042 01-09-2022 01-01-2023 Art. 8 al. 1, c) integraziun 2022-042 01-09-2022 01-01-2023 Art. 8 al. 2 midada 2022-042 01-09-2022 01-01-2023 Art. 8 al. 2bis integraziun 2022-042 01-09-2022 01-01-2023 Art. 8 al. 3 midada 2022-042 01-09-2022 01-01-2023 Art. 8 al. 4 midada 2022-042 01-09-2022 01-01-2023 Art. 10 al. 1 midada 2022-042 01-09-2022 01-01-2023 Art. 13 al. 1 midada 2022-042 01-09-2022 01-01-2023 Art. 15 midada dal titel 2022-042 01-09-2022 01-01-2023 Art. 15 al. 1 midada 2022-042 01-09-2022 01-01-2023 Art. 15 al. 4 midada 2022-042 01-09-2022 01-01-2023 Art. 16 midada dal titel 2022-042 01-09-2022 01-01-2023 Art. 16 al. 1 midada 2022-042 01-09-2022 01-01-2023 Art. 16 al. 2 midada 2022-042 01-09-2022 01-01-2023 Art. 16 al. 3 integraziun 2022-042 01-09-2022 01-01-2023 Art. 28a integraziun 2022-042 01-09-2022 01-01-2023 Art. 31 al. 2 midada 2022-042 01-09-2022 01-01-2023 Art. 31 al. 3 midada 2022-042 01-09-2022 01-01-2023 Art. 31 al. 4 integraziun 2022-042 01-09-2022 01-01-2023 Art. 38a integraziun 2022-042 01-09-2022 01-01-2023 Art. 41 al. 1 midada 2022-042 01-09-2022 01-01-2023 Art. 41 al. 1, a) midada 2022-042 01-09-2022 01-01-2023 Art. 41 al. 1, b) midada 2022-042 01-09-2022 01-01-2023 Art. 41 al. 1, c) midada 2022-042 01-09-2022 01-01-2023 Art. 41 al. 2 midada 2022-042 01-09-2022 01-01-2023 Art. 41 al. 3 aboliziun 2022-042 01-09-2022 01-01-2023 Art. 41 al. 4 aboliziun 2022-042 01-09-2022 01-01-2023 Art. 41 al. 5 aboliziun 2022-042 01-09-2022 01-01-2023 Art. 43 al. 2 midada 2022-042 01-09-2022 01-01-2023 Art. 43a al. 2 integraziun 2022-042 01-09-2022 01-01-2023 Art. 47a integraziun 2022-042 01-09-2022 01-01-2023 Art. 49 al. 6 integraziun 2022-042 01-09-2022 01-01-2023 Art. 52 al. 1 midada 2022-042 01-09-2022 01-01-2023 Art. 52 al. 3 integraziun 2022-042 01-09-2022 01-01-2023 Art. 63 midada dal titel 2022-042 01-09-2022 01-01-2023 Art. 63 al. 1 midada 2022-042 01-09-2022 01-01-2023 Art. 63 al. 1, b) midada 2022-042 01-09-2022 01-01-2023 Art. 63 al. 1, c) midada 2022-042 01-09-2022 01-01-2023 Art. 63 al. 1, d) aboliziun 2022-042 01-09-2022 01-01-2023 Art. 64 al. 1bis integraziun 2022-042 01-09-2022 01-01-2023 Art. 65 al. 1 midada 2022-042 01-09-2022 01-01-2023 Art. 72 al. 2 aboliziun 2022-042 01-09-2022 01-01-2023 Art. 72 al. 3 aboliziun 2022-042 01-09-2022 01-01-2023 Art. 72a al. 2 integraziun 2022-042 01-09-2022 01-01-2023 Art. 73 al. 3 aboliziun 2022-042  24       170.400   Tabella da las modificaziuns - tenor element  Element Data dal conclus Entrada en vigur Modificaziun Publicaziun en la CUL relasch 14-06-2006 01-01-2007 emprima versiun - Art. 1 al. 1 01-09-2022 01-01-2023 midada 2022-042 Art. 3 al. 1 20-10-2015 01-01-2017 midada 2016-001 Art. 3 al. 2, b) 20-10-2015 01-01-2017 midada 2016-001 Art. 3 al. 4 20-10-2015 01-01-2017 midada 2016-001 Art. 4 al. 2 17-10-2006 01-05-2007 aboliziun - Art. 6 01-09-2022 01-01-2023 midada dal titel 2022-042 Art. 6 al. 1 01-09-2022 01-01-2023 midada 2022-042 Art. 6 al. 2 01-09-2022 01-01-2023 integraziun 2022-042 Art. 7 al. 1 01-09-2022 01-01-2023 midada 2022-042 Art. 7 al. 2 01-09-2022 01-01-2023 midada 2022-042 Art. 7 al. 3 01-09-2022 01-01-2023 aboliziun 2022-042 Art. 7 al. 4 01-09-2022 01-01-2023 midada 2022-042 Art. 8 01-09-2022 01-01-2023 midada dal titel 2022-042 Art. 8 al. 1 01-09-2022 01-01-2023 midada 2022-042 Art. 8 al. 1, a) 01-09-2022 01-01-2023 integraziun 2022-042 Art. 8 al. 1, b) 01-09-2022 01-01-2023 integraziun 2022-042 Art. 8 al. 1, c) 01-09-2022 01-01-2023 integraziun 2022-042 Art. 8 al. 2 01-09-2022 01-01-2023 midada 2022-042 Art. 8 al. 2bis 01-09-2022 01-01-2023 integraziun 2022-042 Art. 8 al. 3 01-09-2022 01-01-2023 midada 2022-042 Art. 8 al. 4 01-09-2022 01-01-2023 midada 2022-042 Art. 10 al. 1 01-09-2022 01-01-2023 midada 2022-042 Art. 13 al. 1 01-09-2022 01-01-2023 midada 2022-042 Art. 15 01-09-2022 01-01-2023 midada dal titel 2022-042 Art. 15 al. 1 01-09-2022 01-01-2023 midada 2022-042 Art. 15 al. 3 31-08-2016 01-01-2017 midada 2016-031 Art. 15 al. 3 26-08-2021 01-01-2022 midada 2021-045 Art. 15 al. 4 01-09-2022 01-01-2023 midada 2022-042 Art. 16 01-09-2022 01-01-2023 midada dal titel 2022-042 Art. 16 al. 1 01-09-2022 01-01-2023 midada 2022-042 Art. 16 al. 2 01-09-2022 01-01-2023 midada 2022-042 Art. 16 al. 3 01-09-2022 01-01-2023 integraziun 2022-042 Art. 18 al. 2 09-12-2008 01-04-2009 midada - Art. 18 al. 4 09-12-2008 01-04-2009 midada - Art. 19 31-08-2016 01-01-2017 midada dal titel 2016-031 Art. 19 al. 1 31-08-2016 01-01-2017 midada 2016-031 Art. 19 al. 2 31-08-2016 01-01-2017 midada 2016-031 Art. 19 al. 3 31-08-2016 01-01-2017 aboliziun 2016-031 Art. 21 al. 1 20-10-2015 01-01-2017 midada 2016-001 Art. 28a 01-09-2022 01-01-2023 integraziun 2022-042 Art. 31 al. 2 01-09-2022 01-01-2023 midada 2022-042 Art. 31 al. 3 01-09-2022 01-01-2023 midada 2022-042 Art. 31 al. 4 01-09-2022 01-01-2023 integraziun 2022-042 Art. 38 31-08-2016 01-01-2017 midada dal titel 2016-031 Art. 38 al. 1 31-08-2016 01-01-2017 midada 2016-031 Art. 38 al. 2 31-08-2016 01-01-2017 aboliziun 2016-031 Art. 38a 01-09-2022 01-01-2023 integraziun 2022-042 Art. 41 al. 1 01-09-2022 01-01-2023 midada 2022-042 Art. 41 al. 1, a) 01-09-2022 01-01-2023 midada 2022-042 Art. 41 al. 1, b) 01-09-2022 01-01-2023 midada 2022-042 Art. 41 al. 1, c) 01-09-2022 01-01-2023 midada 2022-042 Art. 41 al. 2 01-09-2022 01-01-2023 midada 2022-042 Art. 41 al. 3 01-09-2022 01-01-2023 aboliziun 2022-042 Art. 41 al. 4 01-09-2022 01-01-2023 aboliziun 2022-042 Art. 41 al. 5 01-09-2022 01-01-2023 aboliziun 2022-042 Art. 43 al. 2 31-08-2016 01-01-2017 midada 2016-031 Art. 43 al. 2 01-09-2022 01-01-2023 midada 2022-042 Art. 43a 31-08-2016 01-01-2017 integraziun 2016-031 Art. 43a al. 2 01-09-2022 01-01-2023 integraziun 2022-042 Art. 46a 31-08-2016 01-01-2017 integraziun 2016-031   25     170.400    Element Data dal conclus Entrada en vigur Modificaziun Publicaziun en la CUL Art. 47a 01-09-2022 01-01-2023 integraziun 2022-042 Art. 49 al. 6 01-09-2022 01-01-2023 integraziun 2022-042 Art. 50 20-10-2015 01-01-2017 midada dal titel 2016-001 Art. 50 al. 1 19-04-2016 01-11-2016 midada 2016-019 Art. 50 al. 3 20-10-2015 01-01-2017 midada 2016-001 Art. 51 al. 3 16-06-2010 01-01-2011 integraziun 2010, 2550 Art. 52 al. 1 01-09-2022 01-01-2023 midada 2022-042 Art. 52 al. 3 01-09-2022 01-01-2023 integraziun 2022-042 Art. 57 al. 1 31-08-2016 01-01-2017 midada 2016-031 Art. 57 al. 2 31-08-2016 01-01-2017 midada 2016-031 Art. 57 al. 2, a) 31-08-2016 01-01-2017 aboliziun 2016-031 Art. 57 al. 2, b) 31-08-2016 01-01-2017 aboliziun 2016-031 Art. 57 al. 2, c) 31-08-2016 01-01-2017 aboliziun 2016-031 Art. 57 al. 3 31-08-2016 01-01-2017 midada 2016-031 Art. 57 al. 3, a) 31-08-2016 01-01-2017 integraziun 2016-031 Art. 57 al. 3, b) 31-08-2016 01-01-2017 integraziun 2016-031 Art. 57 al. 3, c) 31-08-2016 01-01-2017 integraziun 2016-031 Art. 57 al. 4 31-08-2016 01-01-2017 integraziun 2016-031 Art. 57 al. 5 31-08-2016 01-01-2017 integraziun 2016-031 Art. 58 al. 1 20-10-2015 01-01-2017 midada 2016-001 Art. 60 31-08-2016 01-01-2017 midada dal titel 2016-031 Art. 60 al. 1 31-08-2016 01-01-2017 midada 2016-031 Art. 60 al. 2 31-08-2016 01-01-2017 midada 2016-031 Art. 60 al. 3 31-08-2016 01-01-2017 integraziun 2016-031 Art. 60a 31-08-2016 01-01-2017 integraziun 2016-031 Art. 63 01-09-2022 01-01-2023 midada dal titel 2022-042 Art. 63 al. 1 01-09-2022 01-01-2023 midada 2022-042 Art. 63 al. 1, b) 01-09-2022 01-01-2023 midada 2022-042 Art. 63 al. 1, c) 31-08-2016 01-01-2017 midada 2016-031 Art. 63 al. 1, c) 01-09-2022 01-01-2023 midada 2022-042 Art. 63 al. 1, d) 31-08-2016 01-01-2017 integraziun 2016-031 Art. 63 al. 1, d) 01-09-2022 01-01-2023 aboliziun 2022-042 Art. 64 al. 1 19-10-2011 01-03-2012 midada - Art. 64 al. 1bis 01-09-2022 01-01-2023 integraziun 2022-042 Art. 65 20-10-2015 01-01-2017 midada dal titel 2016-001 Art. 65 al. 1 20-10-2015 01-01-2017 midada 2016-001 Art. 65 al. 1 01-09-2022 01-01-2023 midada 2022-042 Art. 65 al. 2 20-10-2015 01-01-2017 midada 2016-001 Art. 65 al. 3 20-10-2015 01-01-2017 midada 2016-001 Art. 65 al. 4 20-10-2015 01-01-2017 midada 2016-001 Art. 65 al. 4, b) 20-10-2015 01-01-2017 midada 2016-001 Art. 66 31-08-2016 01-01-2017 midada dal titel 2016-031 Art. 66 al. 1 19-10-2011 01-03-2012 midada - Art. 66 al. 1 31-08-2016 01-01-2017 midada 2016-031 Art. 66 al. 2 19-10-2011 01-03-2012 midada - Art. 66 al. 2 31-08-2016 01-01-2017 midada 2016-031 Art. 66 al. 3 31-08-2016 01-01-2017 midada 2016-031 Art. 66 al. 4 31-08-2016 01-01-2017 midada 2016-031 Art. 66 al. 4, a) 31-08-2016 01-01-2017 aboliziun 2016-031 Art. 66 al. 4, b) 31-08-2016 01-01-2017 aboliziun 2016-031 Art. 66 al. 4, c) 31-08-2016 01-01-2017 aboliziun 2016-031 Art. 66 al. 5 31-08-2016 01-01-2017 midada 2016-031 Art. 66 al. 5bis 20-10-2015 01-01-2017 integraziun 2016-001 Art. 66 al. 5bis 31-08-2016 01-01-2017 midada 2016-031 Art. 66 al. 6 20-10-2015 01-01-2017 midada 2016-001 Art. 66 al. 6 31-08-2016 01-01-2017 midada 2016-031 Art. 67 al. 1 31-08-2016 01-01-2017 midada 2016-031 Art. 72 al. 2 31-08-2016 01-01-2017 midada 2016-031 Art. 72 al. 2 01-09-2022 01-01-2023 aboliziun 2022-042 Art. 72 al. 3 01-09-2022 01-01-2023 aboliziun 2022-042 Art. 72a 26-08-2021 01-01-2022 integraziun 2021-045 Art. 72a al. 2 01-09-2022 01-01-2023 integraziun 2022-042 Art. 73 al. 3 01-09-2022 01-01-2023 aboliziun 2022-042  26     	1. Disposiziuns generalas 	Art. 1 Politica da persunal 	Art. 2 Definiziun legala da la designaziun "chantun" 	Art. 3 Object e champ d'applicaziun 	Art. 4 Dretg subsidiar e dretg divergent  	2. Cumenzament e finiziun da las relaziuns da lavur 	Art. 5 Publicaziun da las plazzas 	Art. 6 Contract da lavur e durada limitada * 	Art. 7 Temp d'emprova 	Art. 8 Termins e datas da disditga * 	Art. 9 Desditga ordinaria tras il chantun 	Art. 10 Desditga immediata 	Art. 11 Transfurmaziun da la relaziun da lavur 	Art. 12 Consequenzas en cas d'ina desditga abusiva u nungiustifitgada 	Art. 13 Contract d'annullaziun 	Art. 14 Dispensaziun da la prestaziun da lavur 	Art. 15 Pensiunament * 	Art. 16 Adattaziun u terminaziun per motivs da sanadad * 	Art. 17 Aboliziun d'ina plazza  	3. Dretgs da las collavuraturas e dals collavuraturs 	3.1. Salarisaziun 	Art. 18 Classas da salari, salari fundamental 	Art. 19 Preventiv * 	Art. 20 Cumpensaziun da chareschia 	Art. 21 Plan da classificaziun e princips per fixar ils salaris 	Art. 22 Fixaziun individuala dal salari 	Art. 23 Reducziun dal salari 	Art. 24 Premia da prestaziun e premia spontana 	Art. 25 13avel salari mensil 	Art. 26 Supplements da funcziun 	Art. 27 Prestaziuns en cas da mort  	3.2. Supplements socials, fond d'assistenza per il persunal 	Art. 28 Supplement per uffants 	Art. 28a * Sustegn per la tgira d'uffants tras terzas persunas 	Art. 29 Supplement social spezial 	Art. 30 Supplements da famiglia per lavurantas e per lavurants en l'agricultura 	Art. 31 Fond d'assistenza per il persunal  	3.3. Supplements spezials e spesas 	Art. 32 Supplements per incumbensas e per obligaziuns spezialas 	Art. 33 Indemnisaziun da prestaziuns da lavur spezialas 	Art. 34 Spesas  	3.4. Salarisaziun durant l'impediment da lavurar, prevenziun professiunala 	Art. 35 Pajament dal salari durant il servetsch militar, durant il servetsch civil e durant il servetsch da protecziun civila 	Art. 36 Pajament dal salari en cas da malsogna 	Art. 37 Pajament dal salari en cas d'accident durant la lavur u ordaifer la lavur 	Art. 38 Pajament dal salari durant la gravidanza * 	Art. 38a * Pajament dal salari durant ina renunzia a la prestaziun da la lavur 	Art. 39 Prevenziun professiunala 	Art. 40 Indemnisaziun da partenza  	3.5. Ulteriurs dretgs 	Art. 41 Vacanzas 	Art. 42 Congedi per onns da lavur, onuraziun, regal da cumià 	Art. 43 Congedis 	Art. 43a * Congedi da maternitad 	Art. 44 Attestat da lavur 	Art. 45 Restricziun dal dretg da far chauma 	Art. 46 Protecziun da la persunalitad, da la sanadad e da la segirezza 	Art. 46a * Protecziun da la sanadad en cas da gravidanza e da maternitad 	Art. 47 Assistenza giuridica 	Art. 47a * Annunzia d'incunvegnientschas   	4. Obligaziuns da las collavuraturas e dals collavuraturs 	Art. 48 Obligaziuns generalas da lavur 	Art. 49 Temp da lavur 	Art. 50 Obligaziun dal secret professiunal, ediziun d'actas, deposiziun davant dretgira, infurmaziun da las medias * 	Art. 51 Recusaziun 	Art. 52 Scumond d'acceptar regals 	Art. 53 Domicil, abitaziun da servetsch 	Art. 54 Vestgadira da lavur e da protecziun 	Art. 55 Vehichels a motor privats per viadis da lavur  	5. Differentas disposiziuns 	Art. 56 Prestaziuns en natiralias 	Art. 57 Uffizis accessorics publics ed occupaziuns accessoricas publicas 	Art. 58 Incumpatibilitad d'uffizis 	Art. 59 Post spezialisà e post da cussegliaziun 	Art. 60 Elavuraziun da datas 1. princips * 	Art. 60a * 2. dossiers centrals dal persunal, administraziun electronica da las datas, access a las datas 	Art. 61 Cumissiun dal persunal 1. incumbensas 	Art. 62 2. cumposiziun ed elecziun  	6. Cumpetenzas, protecziun giuridica e procedura 	6.1. Cumpetenzas 	Art. 63 Contracts da lavur, contracts d'annullaziun e disditgas * 	Art. 64 Ulteriuras cumpetenzas 1. per l'administraziun 	Art. 65 2. per ils instituts chantunals autonoms sco er per las dretgiras e per las autoritads da mediaziun *  	6.2. Protecziun giuridica e procedura 	Art. 66 Dispitas dal dretg da persunal, protecziun giuridica * 	Art. 67 Decisiuns giudizialas 	Art. 68 Procedura en cas d'ina decisiun immediata   	7. Dretgs ed obligaziuns da las collavuraturas e dals collavuraturs en uffizi accessoric 	Art. 69 Champ d'applicaziun 	Art. 70 Indemnisaziun da lavur  	8. Disposiziuns finalas 	Art. 71 Midada dal dretg vertent) 	Art. 72 Disposiziuns transitoricas 	Art. 72a * Disposiziun transitorica tar l'artitgel 15 alinea 3 	Art. 73 Referendum ed entrada en vigur   		2022-12-12T11:51:55+0100 	"7001 Chur" 	"Gesetzessammlung Kanton Graubünden"